《送张参戎镇秦川》
明代·徐熥

铁衣曾典羽林兵，又握铜符海上行。此日八蛮传露布，同时诸将拜霓旌。

臂开鹊血弓流影，腰泣龙魂剑有声。见说辕门容揖客，可能前箸借书生。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。